หุ้นติดโผ SET50 & SET100 รอบใหม่บวกคึก! BPP นำทีมวิ่ง 3%
หุ้นติดโผ SET50 & SET100 รอบใหม่บวกคึก! BPP นำทีมวิ่ง 3%
หุ้นติดโผ SET50 & SET100 รอบใหม่บวกคึก! BPP นำทีมวิ่ง 3%
16 มิ.ย. 2563

ผู้สื่อข่าวรายงานว่า ราคาหุ้น ราคาหุ้นบริษัท บ้านปู เพาเวอร์ จำกัด (มหาชน) หรือ BPP ล่าสุด ณ เวลา 10.10 น. อยู่ที่ระดับ 17 บาท ปรับตัวขึ้น 0.50 บาท หรือ 3.03% ด้วยมูลค่าการซื้อขาย 14.75 ล้านบาท
อีกทั้งบริษัท ทีทีดับบลิว จำกัด (มหาชน) หรือ TTW อยู่ที่ระดับ 13.80 บาท ปรับตัวขึ้น 0.20 บาท หรือ 1.47% ด้วยมูลค่าการซื้อขาย 12.20 ล้านบาท
ด้าน ราคาหุ้นบริษัทหลักทรัพย์ เออีซี จำกัด (มหาชน) หรือ AEC อยู่ที่ระดับ 0.32 บาท ปรับตัวขึ้น 0.02 บาท หรือ 6.67% ด้วยมูลค่าการซื้อขาย 0.31 ล้านบาท ,ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF อยู่ที่ระดับ 7.45 บาท ปรับตัวขึ้น 0.35 บาท หรือ 4.93% ด้วยมูลค่าการซื้อขาย 60.50 ล้านบาท
อีกทั้งราคาหุ้น บริษัท เอเชีย เอวิเอชั่น จำกัด (มหาชน) หรือ AAV อยู่ที่ระดับ 2.32 บาท ปรับตัวขึ้น 0.08 บาท หรือ 3.57% ด้วยมูลค่าการซื้อขาย 66.30 ล้านบาท
ทั้งนี้ราคาหุ้น BPP ,TTW  ACE ,RBF และ AAV ปรับตัวขึ้นอย่างมีนัยสำคัญในวันนี้ หลังจากที่ตลาดหลักทรัพย์แห่งประเทศไทย หรือ ตลท. ได้ประกาศผลการคัดเลือกหลักทรัพย์ที่ใช้สำหรับคำนวณดัชนี SET50, SET100, sSET, SETCLMV, SETHD, SETTHSI และ SETWB ในช่วงครึ่งปีหลังของปี 2563 (1 ก.ค.-31 ธ.ค.) โดย BPP ,TTW  ถูกคัดเลือกเข้าคำนวณในดัชนี SET50
ขณะที่มีหลักทรัพย์เข้าคำนวณใน SET100 ใหม่ 7 หลักทรัพย์ ประกอบด้วย บริษัท เอเชีย เอวิเอชั่น จำกัด (มหาชน) หรือ AAV, บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE, บริษัท ดูโฮม จำกัด (มหาชน) หรือ DOHOME, บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF, บริษัท แสนสิริ จำกัด (มหาชน) หรือ SIRI, บริษัท น้ำมันพืชไทย จำกัด (มหาชน) หรือ TVO และบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP